98/567/EY: Komission päätös, tehty 6 päivänä lokakuuta 1998, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(1998) 2954) (ETA:n kannalta merkityksellinen teksti)



Virallinen lehti nro L 276 , 13/10/1998 s. 0011 - 0012



KOMISSION PÄÄTÖS, tehty 6 päivänä lokakuuta 1998, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(1998) 2954) (ETA:n kannalta merkityksellinen teksti) (98/567/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan ii kohdan, sekä katsoo, että komission päätöksen 93/195/ETY (2), sellaisena kuin se on viimeksi muutettuna päätöksellä 98/360/EY (3), mukaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet kolmannessa maassa alle kolmekymmentä päivää, jotta yhteisön alkuperää olevien hevosten olisi helpompi osallistua Australiassa pidettävään Melbourne Cupiin, tämä ajanjakso olisi pidennettävä enintään 90 päiväksi, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1. Lisätään 1 artiklaan viides luetelmakohta seuraavasti: "- jotka ovat osallistuneet Melbourne Cupiin ja täyttävät tämän päätöksen liitteessä V olevan mallin mukaisessa terveystodistuksessa esitetyt vaatimukset".2. Lisätään tämän päätöksen liite liitteeksi V. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä lokakuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 42 (2) EYVL L 86, 6.4.1993, s. 1 (3) EYVL L 163, 6.6.1998, s. 44 LIITE "LIITE V TERVEYSTODISTUS Melbourne Cupiin osallistuneiden rekisteröityjen hevosten takaisintuontia varten alle 90 päivää kestäneen tilapäisen maastaviennin jälkeen >KAAVION ALKU> Todistuksen numero: Yhteisön ulkopuolinen viejämaa: AUSTRALIA Vastuullinen ministeriö: Maatalousministeriö I. Hevosen tunnistustiedot a) Tunnistusasiakirjan numero: .................. b) Tarkastettu: ................................. (toimivaltaisen viranomaisen nimi) II. Hevosen alkuperä Hevonen lähetetään: .................. (lähetyspaikka) seuraavaan paikkaan: ................. (määräpaikka) lentoteitse: ........................ (lennon numero) Lähettäjän nimi ja osoite: .................. Vastaanottajan nimi ja osoite: .............. III. Terveystiedot Allekirjoittanut vakuuttaa, että edellä kuvattu hevonen täyttää päätöksen 93/195/ETY liitteessä II olevan III kohdan a, b, c, e, f, g ja h alakohdassa säädetyt vaatimukset ja että se on pidetty virallisesti hyväksytyillä tiloilla virallisessa eläinlääkärin valvonnassa siitä asti, kun se saapui Australian valtion alueelle (vähemmän kuin 90 päivää) ja se on koko tämän ajan ollut erillisissä tiloissa, joissa se ei ole kilpailuja lukuun ottamatta ollut kosketuksissa hevosiin, joiden terveydentila ei ole yhtä hyvä. IV. Kuljetusväline, jolla hevonen lähetetään, on etukäteen puhdistettu ja desinfioitu Australiassa virallisesti hyväksytyllä desinfiointiaineella. V. Tämä todistus on voimassa kymmenen päivää. Päiväys Paikka Virkaeläinlääkärin leima ja allekirjoitus (1) Nimi suuraakkosin ja virka-asema (1) Leima ja allekirjoitus on merkittävä painoväristä poikkeavalla värillä." >KAAVION LOOPU>